﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net PROGRAMUL LITURGIC ÎN SĂPTĂMÂNA 20 - 26 MARTIE 2017 Miercuri 22 martie: LITURGHIA DARURILOR MAI ÎNAINTE SFINTITE 6 00 PM Vineri 24 martie: LITURGHIA DARURILOR MAI ÎNAINTE SFINTITE 6 00 PM Sâmbătă 25 martie: BUNA VESTIRE Utrenie, Sfânta Liturghie și Parastas Vecernie 8 30 AM 6 00 PM Duminică 26 martie: DUMINICA SFANTULUI IOAN SCARARUL Utrenie și Sfânta Liturghie 8 30 AM Preot Paroh Marius DanielmDumitrescu EVANGHELIA DIN DUMINICA A TREIA DIN POST Z îşi va pie is-a Domnul: Oricine voieşte să vină după Mine, să se lepede de sine, să-şi ia crucea şi să-Mi urmeze Mie Căci cine va voi să-şi scape viaţa şi-o va pierde, iar cine îşi va pierde viaţa sa pentru Mine şi pentru Evanghelie, acela şi- o va mântui Căci ce-i foloseşte omului să câştige lumea întreagă, dacă-şi pierde sufletul? Sau ce ar putea să dea omul în schimb pentru sufletul său? Căci de cel ce se va ruşina de Mine şi de cuvintele Mele în neamul acesta desfrânat şi păcătos, şi Fiul Omului Se va ruşina de el când va veni întru slava Tatălui Său, cu sfinţii îngeri Şi le zicea lor: Adevărat grăiesc vouă că sunt unii din cei ce stau aici care nu vor gusta moartea până ce nu vor vedea Împărăţia lui Dumnezeu venind întru putere (Marcu 8, 34-38; 9, 1) Când omul se spovedește, harul îi vindecă rănile sufletești Nu numai omul e de vină pentru greşelile sale Greşelile, păcatele şi patimile nu sunt doar trăirile şi experienţele personale ale celui ce se spovedeşte Fiecare om poartă în sine şi trăirile şi experienţele părinţilor, mai ales ale mamei, adică felul în care mama a trăit în perioada prenatală (dacă se întrista, ce făcea, dacă sistemul nervos era obosit, dacă era cuprinsă de bucurie, de întristare, de melancolie) Intregul ei sistem nervos a influenţat sistemul nervos al embrionului Aşa că după ce copilul se va naşte şi va creşte, păstrează în sine şi trăirile mamei, adică ale unei alte persoane Din pricina părinţilor se creează în sufletul omului o stare pe care o va purta cu sine toată viaţa, care va lăsa urme, şi multe lucruri care se vor petrece de-a lungul vieţii sale vor fi urmarea acestei stări Purtările sale se află în legătură nemijlocită cu starea părinţilor Creşte, se formează, dar nu se îndreaptă Aici se află o mare parte din răspunderea pentru starea duhovnicească a omului Există însă un secret Există un anume mod prin care omul poate scăpa de acest rău Acesta este spovedania generală, care se face prin harul lui Dumnezeu Se poate, cu alte cuvinte, să-ţi spună duhovnicul: - Cât de mult mi-aş fi dorit să fi fost într-un loc liniştit, să nu fi avut nimic de făcut şi să-mi fi vorbit despre viaţa ta de la început, de atunci de când ai simţit pentru prima dată că eşti conştient de sine; toate evenimentele pe care ţi le aminteşti şi felul în care te-ai raportat la ele, nu doar cele neplăcute, ci şi cele plăcute, nu doar păcatele, ci şi virtuţile Şi izbânzile, şi nereuşitele Toate Toate câte alcătuiesc viaţa ta! Eu m-am slujit de multe ori de acest fel de spovedanie generală, şi am avut parte de minuni In clipa în care îi vorbeşti părintelui duhovnic, vine harul dumnezeiesc şi te eliberează de toate trăirile urâte, de răni, de traumele sufleteşti, de vinovăţii; căci, în momentul mărturisirii lor, părintele duhovnic se roagă fierbinte Domnului pentru iertarea ta Cu ceva vreme în urmă a venit la mine o doamnă care a făcut o spovedanie de acest fel şi a avut parte de mare folos S- a îmbunătăţit starea ei sufletească, fiindcă ceva o chinuia Aşadar, şi-a trimis o prietenă de-a ei la mine, la Kallisia, şi am mers afară, pe stânca de acolo Ne-am aşezat şi a început să-mi vorbească Ii zic: - Să-mi spui ceea ce simţi Dacă o să te întreb eu ceva, tu să-mi răspunzi Dacă nu te întreb, tu să continui să vorbeşti după cum simţi Toate câte mi le spunea eu nu numai le urmăream cu atenţie, ci „vedeam" în universul ei sufletesc înrâurirea rugăciunii O urmăream şi „vedeam" că harul pătrundea înlăuntrul ei, în timp ce eu mă uitam la ea Pentru că în duhovnic există har; şi în preot există har Inţelegeţi? Cu alte cuvinte, când omul se spovedeşte, preotul se roagă pentru el Totodată, vine harul şi îi vindecă rănile sufleteşti, care îl chinuie de ani de zile, fără să ştie cauzele lor Da, eu cred [foarte] mult în acest lucru! Părintelui duhovnic poţi să-i vorbeşti cum simţi, dar nu asta e atât de important, cât faptul că el priveşte în sufletul tău, rugându-se, şi vede cum eşti şi îţi transmite harul lui Dumnezeu S-a adeverit că această „privire" este asemenea unor raze duhovniceşti, care îţi aduc uşurarea şi te vindecă Să nu socotiţi că sunt raze fireşti Aceste lucruri sunt adevărate Şi cu Hristos ce s-a întâmplat? A prins-o de mână pe femeia cu scurgere de sânge şi a zis: „Am simţit o putere care a ieşit din Mine "1 Şi tu o să spui: „Da, dar era Dumnezeu!" Fireşte, Hristos era Dumnezeu, dar oare n-au făcut la fel şi Apostolii? Cu toţii, duhovnicii, preoţii care spovedesc au acest har şi în momentul rugăciunii îl transmit ca printr-un cablu De pildă, vrem să aprindem aici un reşou şi-l conectăm la un cablu, dar nu se aprinde deoarece cablul nu e în priză însă atunci când cablul e în priză, imediat ce apăsam pe buton vine curentul pe fir Acestea sunt lucruri duhovniceşti, specifice religiei noastre Putem vorbi de cablu, dar în realitate aceasta este „psihanaliză dumnezeiască" Sfantul Porfirie Kavsokalyvitul